Gandia assisteix per captar turisme de congressos a M&I Fòrum de Portugal
19 abril 2018

## Gandia assisteix per captar turisme de congressos a M&I Fòrum de Portugal19 abril 2018Última actualització: 14 juliol 2025

![](../gestion/img/image1.jpeg)  
  

El departament de Turisme de Gandia participa des de hui i fins al pròxim dissabte juntament amb altres destinacions de la Comunitat Valenciana en el **M&I Fòrum** que se celebra en l'Algrave (Portugal). Es tracta d'un dels majors esdeveniments d'aquest tipus dirigits al turisme MICE (Meetings, Incentives, Conferences and Exhibitions).  
Aquest any està prevista la participació de més de 200 compradors i prop de 180 destinacions congressuals.  
  
D'aquesta manera, **Gandia Convention Bureau** es presenta davant empreses i entitats que celebren congressos, per atreure i convèncer els agents i meeting planners dels principals països europeus de les bondats de la destinació.  
  
El departament de turisme té previst realitzar un total de 36 reunions durant els tres dies del Fòrum amb diferents organitzadors de reunions, congressos i esdeveniments per presentar-se i reivindicar-se com una destinació per descobrir en què sorprendre aquest tipus de client.  
  
Els allotjaments de primer nivell totalment preparats per a acollir reunions, així com la nostra magnífica platja i totes les activitats que en ella es poden realitzar, i el fet que la ciutat compte amb espais singulars com el Palau Ducal on poder realitzar reunions o conferències en un espai emblemàtic, fan que Gandia siga una candidata ideal per poder despuntar en el turisme de congressos que es caracteritza per un perfil de visitants d'alt poder adquisitiu.

[Twittear](https://twitter.com/share)